o prenosu pooblastila za sprejemanje delegiranih aktov, prenesenega na Komisijo v skladu z Uredbo (EU) 2017/1369 Evropskega parlamenta in Sveta z dne 4. julija 2017 o vzpostavitvi okvira za označevanje z energijskimi nalepkami in razveljavitvi Direktive Sveta 2010/30/EGS

POROČILO KOMISIJE EVROPSKEMU PARLAMENTU IN SVETU

o prenosu pooblastila za sprejemanje delegiranih aktov, prenesenega na Komisijo v skladu z Uredbo (EU) 2017/1369 Evropskega parlamenta in Sveta z dne 4. julija 2017 o vzpostavitvi okvira za označevanje z energijskimi nalepkami in razveljavitvi Direktive Sveta 2010/30/EGS

1.UVOD

Uredba (EU) 2017/1369 Evropskega parlamenta in Sveta o vzpostavitvi okvira za označevanje z energijskimi nalepkami in razveljavitvi Direktive Sveta 2010/30/EGS je bila sprejeta 4. julija 2017, veljati pa je začela 1. avgusta 2017. Razveljavlja Direktivo 2010/30/EU o navajanju porabe energije in drugih virov izdelkov, povezanih z energijo, s pomočjo nalepk in standardiziranih podatkov o izdelku.

Označevanje izdelkov, povezanih z energijo, z energijskimi nalepkami potrošnikom omogoča, da se informirano odločajo na podlagi jasnih navedb o energijski učinkovitosti in drugih pomembnih dodatnih informacij o izdelkih. Označevanje z energijskimi nalepkami pomembno prispeva k prihrankom energije in zmanjšanju računov za energijo, hkrati pa spodbuja inovacije in naložbe v razvoj ter trženje energijsko učinkovitejših izdelkov. Z uskladitvijo povezanih zahtev na ravni Unije označevanje v EU z energijskimi nalepkami koristi tudi proizvajalcem, industriji in gospodarstvu Unije na splošno. Ocenjuje se, da so ta pravila skupaj z minimalnimi zahtevami za okoljsko primerno zasnovo samo v letu 2022 pri izdatkih odjemalcev energije prihranila več kot 250 milijard EUR.

V skladu s členom 11 (pododstavka 4 in 5) Uredbe (EU) 2017/1369 se na Komisijo prenese pooblastilo za sprejemanje delegiranih aktov za prevrednotenje nalepk in določitev potrebnih zahtev v zvezi z energijskimi nalepkami za specifične skupine izdelkov v skladu s členom 16 navedene uredbe. V členu 17 je določeno, da se pooblastilo za sprejemanje delegiranih aktov prenese na Komisijo za začetno obdobje šest let od 1. avgusta 2017 skupaj s pogoji za njegovo podaljšanje.

2.PRAVNA PODLAGA

To poročilo se zahteva v skladu s členom 17(2) Uredbe (EU) 2017/1369. V skladu z navedeno določbo se pooblastilo za sprejemanje delegiranih aktov prenese na Komisijo za obdobje šest let od 1. avgusta 2017, Komisija pa mora pripraviti poročilo o prenosu pooblastila najpozneje devet mesecev pred koncem šestletnega obdobja. Namen tega poročila je izpolniti to zahtevo.

V členu 17(2) Uredbe (EU) 2017/1369 je določeno tudi, da se prenos pooblastila samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja, v členu 17(3) pa je določeno, da lahko Evropski parlament ali Svet kadar koli prekliče prenos pooblastila.

3.IZVAJANJE PRENOSA POOBLASTILA

3.1. Posvetovanje pred sprejetjem

Komisija se je v duhu odprtosti in preglednosti med pripravo delegiranih aktov v skladu z Uredbo (EU) št. 305/2011 vedno posvetovala s strokovnjaki, ki so jih imenovale države članice, in zadevnimi deležniki. To je bilo doseženo z rednimi namenskimi sestanki strokovnjakov in pisnimi posvetovanji. Vse države članice so bile pozvane, naj imenujejo strokovnjake, ki bodo sodelovali pri teh posvetovanjih. K sodelovanju je bil povabljen tudi Evropski parlament. Dokumenti, ki se nanašajo na ta posvetovanja, so bili istočasno poslani Evropskemu parlamentu in Svetu, kot je določeno v skupnem dogovoru o delegiranih aktih. Pripombe, predstavljene med temi posvetovanji, so bile upoštevane pri pripravi končnih različic delegiranih aktov. Poleg tega je Komisija v skladu s členom 14 Uredbe redno obveščala države članice in predstavnike industrije o napredku v zvezi z osnutki delegiranih aktov.

3.2. Že sprejeti delegirani akti

V obdobju poročanja je Komisija nase prenesena pooblastila izvajala s sprejetjem naslednjih delegiranih aktov. Spodnja tabela prikazuje, kateri akti vsebujejo posebne ukrepe, sprejete v skladu z ustreznimi prenosi pooblastil iz Uredbe (EU) 2017/1369.

Delegirani akt Pooblastila iz Uredbe (EU) 2017/1369 1.Delegirana uredba Komisije (EU) 2018/543 z dne 23. januarja 2018 o popravku španske jezikovne različice Delegirane uredbe Komisije (EU) št. 812/2013 o dopolnitvi Direktive 2010/30/EU Evropskega parlamenta in Sveta o zahtevah glede energijskega označevanja grelnikov vode, hranilnikov tople vode ter kompletov grelnika vode in sončne naprave Člen 16 2.Delegirana uredba Komisije (EU) 2019/2013 z dne 11. marca 2019 o dopolnitvi Uredbe (EU) 2017/1369 Evropskega parlamenta in Sveta v zvezi z označevanjem elektronskih prikazovalnikov z energijskimi nalepkami in razveljavitvi Delegirane uredbe Komisije (EU) št. 1062/2010 Člen 11(5) in člen 16 3.Delegirana uredba Komisije (EU) 2019/2014 z dne 11. marca 2019 o dopolnitvi Uredbe (EU) 2017/1369 Evropskega parlamenta in Sveta o označevanju gospodinjskih pralnih in pralno-sušilnih strojev z energijskimi nalepkami in razveljavitvi Delegirane uredbe Komisije (EU) št. 1061/2010 in Direktive Komisije 96/60/ES Člen 16 4.Delegirana uredba Komisije (EU) 2019/2015 z dne 11. marca 2019 o dopolnitvi Uredbe (EU) 2017/1369 Evropskega parlamenta in Sveta v zvezi z označevanjem svetlobnih virov z energijskimi nalepkami ter o razveljavitvi Delegirane uredbe Komisije (EU) št. 874/2012 Člena 11(5) in 16(1) 5.Delegirana uredba Komisije (EU) 2019/2016 z dne 11. marca 2019 o dopolnitvi Uredbe (EU) 2017/1369 Evropskega parlamenta in Sveta glede označevanja hladilnih aparatov z energijskimi nalepkami in razveljavitvi Delegirane uredbe Komisije (EU) št. 1060/2010 Člena 11(5) in 16(1) 6.Delegirana uredba Komisije (EU) 2019/2017 z dne 11. marca 2019 o dopolnitvi Uredbe (EU) 2017/1369 Evropskega parlamenta in Sveta v zvezi z označevanjem gospodinjskih pomivalnih strojev z energijskimi nalepkami ter razveljavitvi Delegirane uredbe Komisije (EU) št. 1059/2010 Člen 11(5) in člen 16 7.Delegirana uredba Komisije (EU) 2019/2018 z dne 11. marca 2019 o dopolnitvi Uredbe (EU) 2017/1369 Evropskega parlamenta in Sveta glede označevanja hladilnih aparatov z neposredno prodajno funkcijo z energijskimi nalepkami Člena 11 in 16 8.Delegirana uredba Komisije (EU) 2020/987 z dne 20. januarja 2020 o popravku nekaterih jezikovnih različic Delegirane uredbe (EU) št. 1254/2014 o dopolnitvi Direktive 2010/30/EU Evropskega parlamenta in Sveta v zvezi z označevanjem stanovanjskih prezračevalnih enot z energijskimi nalepkami Člen 16 9.Delegirana uredba Komisije (EU) 2020/1059 z dne 27. aprila 2020 o popravku nekaterih jezikovnih različic delegiranih uredb (EU) št. 1059/2010, (EU) št. 1060/2010, (EU) št. 1061/2010, (EU) št. 1062/2010, (EU) št. 626/2011, (EU) št. 392/2012 in (EU) št. 874/2012 v zvezi z označevanjem nekaterih izdelkov, povezanih z energijo Člen 16 10.Delegirana uredba Komisije (EU) 2021/340 z dne 17. decembra 2020 o spremembi delegiranih uredb (EU) 2019/2013, (EU) 2019/2014, (EU) 2019/2015, (EU) 2019/2016, (EU) 2019/2017 in (EU) 2019/2018 glede zahtev za označevanje z energijskimi nalepkami za elektronske prikazovalnike, gospodinjske pralne in pralno-sušilne stroje, svetlobne vire, hladilne aparate, gospodinjske pomivalne stroje ter hladilne aparate z neposredno prodajno funkcijo Člen 11(5) in člen 16

3.3. Nasprotovanje delegiranim aktom

V skladu s členom 17(6) Uredbe (EU) 2017/1369 lahko Evropski parlament ali Svet nasprotuje delegiranemu aktu v treh mesecih od datuma uradnega obvestila, kar se lahko podaljša za dodatne tri mesece. Če Evropski parlament ali Svet v navedenem obdobju delegiranemu aktu nasprotuje, ta akt ne začne veljati. Niti Evropski parlament niti Svet nista nasprotovala nobenemu od zgoraj navedenih delegiranih aktov.

3.4. Potreba po podaljšanju pooblastila za sprejemanje delegiranih aktov